**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 151 /2019**

**ΑΔΑ:** 6ΜΕΜΩΨΑ-Ω36



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 24ο/2019 Της 15Ης  ΙΟΥΛΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Τροποποίηση της αριθμ. 73/2019 ΑΟΕ (Ορισμός υπολόγων Διαχείρισης**

**Πάγιας Προκαταβολής Δημοτικής Κοινότητας Αρταίων και Τοπικής Κοινότητας**

**Γαβριάς έτους 2019)’’**

*Στην Άρτα, σήμερα, 15-7-2019 και ώρα 9:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την* **15368*/12-07-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**  ***1.Τσιρογιάννης Χρήστος***  ***(Πρόεδρος)***  ***2. Πανέτας Γεώργιος***  ***3. Σιαφάκας Χριστόφορος***  ***4. Λιλής Γεώργιος***  ***5. Κοτσαρίνης Μιχαήλ***  ***6. Χαρακλιάς Κων/νος***  ***7. Κοσμάς Ηλίας*** | **ΑΠΟΝΤΕΣ**  ***1.Παπαϊωάννου Κων/νος***  ***2. Βασιλάκη – Μητρογιώρου***  ***Βικτωρία*** |

*Καθήκοντα Γραμματέα Οικονομικής Επιτροπής εκτελεί ο Θεόδωρος Ντέμσιας*

Η Επιτροπή έκανε ομόφωνα δεκτή πρόταση του προέδρου της να συζητηθούν ένα (1) έκτακτο θέμα.

Ο κ. Πρόεδρος εισηγούμενος το 4**ο** τακτικό θέμα: **Τροποποίηση της αριθμ. 73/2019 ΑΟΕ (Ορισμός υπολόγων Διαχείρισης Πάγιας Προκαταβολής Δημοτικής Κοινότητας Αρταίων και Τοπικής Κοινότητας Γαβριάς έτους 2019)** είπε τα εξής:

Στην παρ.8 του άρθρου 266 του Ν.3852/2010, το οποίο σύμφωνα με το άρθρο 286 του ίδιου νόμου έχει έναρξη ισχύος από 1.1.2011 ορίζεται ότι στις τοπικές και δημοτικές κοινότητες οι οποίες συγκροτούνται σύμφωνα με το άρθρο 2 του Ν.3852/2010 συνιστάται πάγια προκαταβολή σε βάρος του σχετικού κωδικού αριθμού του προϋπολογισμού του οικείου δήμου.

Με απόφαση του Υπουργού Εσωτερικών, Αποκέντρωσης και Ηλεκτρονικής Διακυβέρνησης, μετά από γνώμη της Κεντρικής Ένωσης Δήμων Ελλάδας, καθορίζονται ανά δημοτική και τοπική κοινότητα, οι δαπάνες που καλύπτονται από την πάγια προκαταβολή, καθώς και το ύψος αυτής με βάση τον πληθυσμό. Υπόλογος για τη διαχείριση της πάγιας προκαταβολής είναι ο πρόεδρος του συμβουλίου της δημοτικής κοινότητας ή ο πρόεδρος της τοπικής κοινότητας.

Κατ' εξουσιοδότηση της παραπάνω διάταξης εκδόθηκε η υπ' αριθ. 74449/29.12.2010 (ΦΕΚ 2044/30.12.2010 τεύχος Β’) Απόφαση ΥΠ.ΕΣ.Α&Η.Δ. σύμφωνα με την οποία ορίζονται τα εξής:

"1.Στις τοπικές και δημοτικές κοινότητες συνιστάται με απόφαση της οικονομικής επιτροπής πάγια προκαταβολή σε βάρος του σχετικού κωδικού αριθμού (ΚΑ 8521) του προϋπολογισμού εξόδων του Δήμου.

2.Το ύψος της πάγιας προκαταβολής για κάθε δημοτική ή τοπική κοινότητα, ανάλογα με τον πληθυσμό της, ανέρχεται στο ποσό των:

α) Χιλίων (1.000) ευρώ για τις τοπικές κοινότητες ανεξαρτήτως πληθυσμού.

β) Δυο χιλιάδων (2.000) ευρώ για τις δημοτικές κοινότητες με πληθυσμό έως δέκα χιλιάδες (10.000) κατοίκους.

γ) Τριών χιλιάδων (3.000) ευρώ για τις δημοτικές κοινότητες με πληθυσμό από 10.001 και περισσότερους κατοίκους.

3.Υπόλογος για τη διαχείριση της πάγιας προκαταβολής, στο όνομα του οποίου θα εκδοθεί το σχετικό χρηματικό ένταλμα και ο οποίος θα ενεργεί τις πληρωμές σε βάρος αυτής, είναι ο εκπρόσωπος της τοπικής κοινότητας, όταν αυτή έχει πληθυσμό έως τριακόσιους (300) κατοίκους, ο πρόεδρος του συμβουλίου της τοπικής κοινότητας, όταν αυτή έχει πληθυσμό μεγαλύτερο από τριακόσιους έναν (301) κατοίκους και ο πρόεδρος του συμβουλίου της δημοτικής κοινότητας. Ο υπόλογος διενεργεί τις πληρωμές, χωρίς να απαιτούνται έγγραφες εντολές του Δημάρχου.

4.Από την πάγια προκαταβολή μπορεί να πληρώνεται οποιαδήποτε δαπάνη σχετίζεται με τις αρμοδιότητες που απονέμει ο νόμος 3852/2010 στις δημοτικές ή τοπικές κοινότητες ή μεταβιβάζει σε αυτές το δημοτικό συμβούλιο, όπως:

α) Η δαπάνη για την άμεση αποκατάσταση των ζημιών επείγοντος χαρακτήρα στο δίκτυο ύδρευσης και αποχέτευσης (άρθρο 82 περίπτ. γ').

β) Η δαπάνη για την επείγουσα αποκατάσταση βλαβών στο δημοτικό δίκτυο ηλεκτροφωτισμού (άρθρο 82 περίπτ. δ').

γ) Η δαπάνη για επείγουσες εργασίες επισκευής των οργάνων και γενικά των εγκαταστάσεων των παιδικών χαρών, όταν πρόκειται για βλάβες που μπορούν να θέσουν σε κίνδυνο την ασφάλεια των παιδιών (άρθρο 82 περίπτ. ε').

δ) Η δαπάνη για επείγουσες εργασίες καθαρισμού οδών, πλατειών, αλσών και κοινόχρηστων γενικά δημοτικών χώρων (άρθρο 83 παρ. 2 περίπτ. δ').

5.Κατά τα λοιπά, για τη διαχείριση της πάγιας προκαταβολής, τη διαδικασία αποκατάστασης και απόδοσης (επιστροφής) του ποσού, τις υποχρεώσεις και τις ευθύνες των υπολόγων, εφαρμόζονται οι διατάξεις των άρθρων 173 του Ν. 3463/2006 και 35 του Β.Δ. 17/5-15/06/1959 καθώς και οι διατάξεις των άρθρων 56 του Ν 2362/95 και 22-32 του Π.Δ. 774/1980, καθώς και το άρθ. 39 του Ν. 4483/2017.

Ο πληθυσμός του Δήμου μας ανέρχεται σε 42.985 κατοίκους. Επίσης στον Κ.Α. 00-8251 του προϋπολογισμού του έτους 2018, έχει εγγραφεί πίστωση για την παροχή παγίας προκαταβολής ποσού 34.000,00 €.

Με την αριθμ. 73/2019 προηγούμενη απόφαση της Οικονομικής Επιτροπής, συστάθηκε η πάγια προκαταβολή έτους 2019 για τις Δημοτικές και Τοπικές Κοινότητες του Δήμου και ορίστηκαν οι υπόλογοι Πρόεδροι. Στην συνεδρίαση της 24ης Απριλίου 2019 του Δ.Σ. (πρακτικό 10) ανακοινώθηκε η διαγραφή της Προέδρου Δημοτικής Ενότητας Αρταίων κ. Μπούκα Φωτεινής και του Προέδρου Τοπικής Κοινότητας Γαβριάς κ. Τζιομάκη Δημήτριου από το Συνδυασμό «Αρτινών Συνεργασία» και η αντικατάστασή τους, σύμφωνα με το αρθ. 79 παρ. 2 του Ν. 3852/2010 από την κ. Καρανίκα Παναγιώτα και τον κ. Τζιομάκη Νικόλαο αντίστοιχα, οι οποίοι ορίζονται και ως υπόλογοι διαχείρισης της πάγιας προκαταβολής Δημοτικής Κοινότητας Αρταίων ποσού 3.000,00€ και Τοπικής Κοινότητας Γαβριάς ποσού 1.000,00 € αντίστοιχα, σε βάρος της σχετικής πίστωσης ύψους στον Κ.Α. 00-8251 του προϋπολογισμού του οικ. έτους 2019.

Λαμβάνοντας υπόψη :

* το άρθρο 173 του Δημοτικού και Κοινοτικού Κώδικα (Ν. 3463/06)
* την παρ.8 του άρθρου 266 του Ν.3852/2010 και το αρθ. 39 του ν. 4483/2017
* την υπ' αριθ. 74449/29.12.2010 (ΦΕΚ 2044/30.12.2010 τεύχος Β’) Απόφαση ΥΠ.ΕΣ.Α&Η.Δ.
* τη σχετική πίστωση 34.000,00 € στον Κ.Α. του προϋπολογισμού οικον. έτους 2018
* τα άρθρα 32 έως 35 και 37 του ΒΔ 17/5-15/6/1959
* την από 24/4/2019 συνεδρίαση του Δ.Σ.
* το άρθ. 79 παρ. 2 του Ν. 3852/2010

εισηγούμαστε

την τροποποίηση της αριθμ. 73/2019 Α.Ο.Ε. ως προς το σκέλος Γ1 και Γ8 με τον ορισμό της κ. Καρανίκα Παναγιώτας και Τζιομάκη Νικόλαου ως υπολόγων διαχείρισης πάγιας προκαταβολής Δημοτικής Κοινότητας Αρταίων ποσού 3.000,00€ και Τοπικής Κοινότητας Γαβριάς ποσού 1.000,00 € αντίστοιχα. Κατά τα λοιπά ισχύουν τα οριζόμενα στην 73/2019 Α.Ο.Ε.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α. Τ**ην τροποποίηση της αριθμ. 73/2019 Α.Ο.Ε. ως προς το σκέλος Γ1 και Γ8 με τον ορισμό της κ. Καρανίκα Παναγιώτας και Τζιομάκη Νικόλαου ως υπολόγων διαχείρισης πάγιας προκαταβολής Δημοτικής Κοινότητας Αρταίων ποσού 3.000,00€ και Τοπικής Κοινότητας Γαβριάς ποσού 1.000,00 € αντίστοιχα. Κατά τα λοιπά ισχύουν τα οριζόμενα στην 73/2019 Α.Ο.Ε.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 151 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Θεόδωρος Κ.Ντέμσιας*